Любая ідэя мае часавае вакно, калі яе можа ўспрыняць грамадства. Я перакананы, што якраз цяпер настае тое часавае вакно, калі Свамова можа ўвайсці ў беларускую культуру. Нашыя папярэднікі стварылі выбітныя слоўнікі. Але для сучаснага чалавека гэта сур’ёзны выклік – засвойваць мовы пры дапамозе слоўнікаў. Гэта задача спецыялістаў. Сучаснаму чалавеку патрэбны не слоўнікавы, а алгарытмічны ўваход у мову. Патрэбна сукупнасць правілаў, якія можна змясціць на 2-3 старонках. У ёй будзе правільным тое, што ўтвараецца па правілах – а не тое, што адпавядае слоўніку. Гэта вырашыць і пытанне колькасці носьбітаў. Памірае беларуская вёска – а горад не пераймае яе мову і культуру. Адна з задач нашага пакалення – зрабіць “пераезд” мовы і традыцынай культуры з вёскі ў горад. І Свамова можа вырашыць менавіта гэтую праблему.